Par siltumenerģijas tarifu

Sabiedrība ar ierobežotu atbildību "Ikšķiles māja", Reģ. Nr. LV 40103416198, juridiskā adrese: Peldu iela 22, Ikšķile, Ogres novads, Latvija, LV-5052, 2022. gada 18.augustā Sabiedrisko pakalpojumu regulēšanas komisijai iesniedza siltumenerģijas apgādes pakalpojumu tarifa, kas ir aprēķināts saskaņā ar “Siltumenerģijas apgādes pakalpojuma tarifu aprēķināšanas metodikas” SPRK Nr.1/7 no 14.04.2010, izmaiņas. Tarifa izmaiņas ir saistītas ar dabasgāzes izmaksu izmaiņām.

Tarifa izmaiņas stāsies spēkā 2022. gada 21. septembrī.

|  |  |  |
| --- | --- | --- |
| Sabiedrisko pakalpojum veids | Spēkā esošais tarifs (bez PVN) | Noteiktais ( piedāvātais) tarifs bez (PVN) |
|  | EUR/MWh | EUR/MWh |
| Siltumenerģijas ražošana | 39.61 | 269.00 |
| Siltumenerģijas pārvalde un sadale | 13.16 | 52.15 |
| Siltumenerģijas tirdzniecība | 1.01 | 1.01 |
| Dabasgāzes akcīzes nodokļa komponente | 2.28 | 2.28 |
| Siltumenerģijas gala tarifs | 56.06 | **324.44** |

Iepazīties ar sabiedrisko pakalpojumu sniedzēja noteikto (piedāvāto) tarifu un noteiktā (piedāvātā) tarifa pamatojumā ietverto vispārpieejamo informāciju, kā arī sniegt savus priekšlikumus un ieteikumus par sabiedrisko pakalpojumu sniedzēja noteikto (piedāvāto) siltumenerģijas gala tarifu lietotājs var SIA "Ikšķiles māja" biroja telpās Peldu ielā 22, Ikšķilē, Ogres novadā, LV-5052, darba dienās no plkst. 8.30 līdz 12.00, iepriekš sazinoties ar Siltumapgādes nodaļas vadītāju Daci Kizino, zvanot uz tālruņa numuru 25444127 vai rakstot e-pastu uz: [dace.kizino@ikskilesmaja.lv](mailto:dace.kizino@ikskilesmaja.lv).

Priekšlikumus un ieteikumus par sabiedrisko pakalpojumu sniedzēja noteikto (piedāvāto) siltumenerģijas gala tarifu rakstveidā vai elektroniski var iesniegt Peldu ielā 22, Ikšķilē, Ogres novadā, LV-5052, zvanot uz tālruņa numuru 65030316 vai rakstot e-pastā uz: [birojs@ikskilesmaja.lv](mailto:birojs@ikskilesmaja.lv), kā arī Sabiedrisko pakalpojumu regulēšanas komisijai Ūnijas ielā 45, Rīgā, sūtot uz faksa numuru 67097277 vai rakstot e‑pastā uz [sprk@sprk.gov.lv](mailto:sprk@sprk.gov.lv) septiņu dienu laikā no šī paziņojuma publicēšanas oficiālajā izdevumā "Latvijas Vēstnesis".

SIA” Ikšķiles māja” nodrošina Ikšķiles pilsētas daudzdzīvokļu mājas ar siltumenerģiju. Ar A/S “Latvijas Gāze” noslēgtais līgums par dabasgāzes piegādi beidzas 2022.gada 31.augustā (dabasgāzes cena 0.03210 EUR/kWh). 2022.gada 2.jūnijā Iepirkumu uzraudzības biroja mājaslapā publicēts paziņojums par dabasgāzes iepirkumu laika posmam no 2022.gada 1.septembra līdz 2023.gada 31.augustam, savukārt Elektronisko iepirkumu sistēmas e-konkursu apakšsistēmā publicēts iepirkuma nolikums. Ņemot vērā, ka netika saņemts neviens piedāvājums, iepirkums izbeigts bez rezultāta. Tika veikta tirgus izpēte un no visiem uzrunātajiem dabasgāzes tirgotājiem cenu piedāvājumu iesniedza tikai AS “Latvijas Gāze” un SIA “Enefit”, bez fiksētā cenu līguma, un ne ilgāk kā uz vienu mēnesi.

Lielākās izmaksas siltumenerģijas cenā nosaka dabasgāzes cena un pārvaldes un sadales izmaksas.

Līdz 2022.gada augustam No 2022.gada septembra

|  |  |  |
| --- | --- | --- |
| Siltumenerģijas ražošana | 39.61 | 269 |
| Siltumenerģijas pārvalde un sadale | 13.16 | 52.15 |

Dabasgāzes tirgotāji piedāvā katru mēnesi slēgt līgumu par biržas cenu konkrētajā mēnesī. Cena apskatāma: <https://tradingeconomics.com/commodity/eu-natural-gas>. Šī iemesla dēļ maksa par siltumu mainīsies katru mēnesi līdz brīdim, kad Ikšķiles katlumājās tiks nodrošināta alternatīvā apkure (šķelda vai sašķidrinātā gāze).

SIA” Ikšķiles māja” plāno līdz 2022.gada nogalei uzstādīt sašķidrinātās gāzes virzemes tvertnes pie katlumājām Dainu ielā 4A un Skolas ielā 2B, Ikšķilē. Viss sašķidrinātās gāzes sistēmas ierīkošanas process ilgst aptuveni trīs mēnešus, ieskaitot tāmes izstrādi, projekta dokumentācijas sagatavošanu, saskaņošanu un pārējos nepieciešamos darbus sašķidrinātās gāzes apkures ierīkošanai. Ņemot vērā, ka dabasgāzes cenas ir sasniegušas rekordaugstu līmeni 245 EUR par 1 MWh., sašķidrinātā gāze ir alternatīvs enerģijas resurss gan piegādes, gan cenas ziņā. Šobrīd cena sašķidrinātai gāzei ir apmēram 70 EUR par 1 MWh.

Ogres novada pašvaldība, ņemot vērā dabasgāzes cenas nesamērīgo pieaugumu un svārstības, lai nodrošinātu iedzīvotājiem lētāku maksu par siltumenerģiju, pieņēma lēmumu par biomasas katlu māju celtniecību. Provizoriski šķeldas katlu mājas darbu varētu uzsākt 2023.gada februārī.

Valsts atbalsts centrālajai siltumapgādei tiks nodrošināts par periodu no 2022.gada 1.oktobra līdz 2023.gada 30.aprīlim.Valdība lēmusi, ka tiks piemērots maksas samazinājums 50% apmērā no starpības starp siltumenerģijas tarifu, kuru apstiprinājusi SPRK (Sabiedrisko pakalpojumu regulēšanas komisija), un siltumenerģijas noteikto iepriekšējā gada tarifa slieksni 68,00EUR/MWh. Atbalstu jeb maksājuma samazinājumu piemēros centrālās siltumapgādes pakalpojuma sniedzējs mājsaimniecību lietotājiem rēķinos, sākot no oktobra.

Piemēram, ja siltumenerģijas tarifs nākamajā apkures sezonā būs 324.44 eiro/MWh, tad kompensācijas apmērs būs:

1. Apkurs tarifs 324.44 eiro/MWh.
2. Siltumenerģijas noteiktais iepriekšējā gada tarifa slieksnis 68.00 eiro/MWh.

324.44 – 68.00=256.44 eiro/MWh.

3. Valsts atbalsts 50 % (kompensācijas apmērs)

256.44/ 2 = **128.22** eiro/MWh.

**Mājsaimniecību tarifs:**

4. 128.22 +68.00= **196.22 eiro**/MWh, pie esošās gāzes cenas 245.28 EUR